કેન્દ્રીય ગૃહ રાજ્યપ્રધાન કિરણ રિજિજુએ રાજ્યસભામાં પ્રશ્નોત્તરી દરમિયાન જણાવ્યું હતું કે કાયદાપંચ પહેલાં જ આત્મહત્યાના પ્રયાસને અપરાધ નહિ ગણી તેને અલગ શ્રેણીમાં ગણવા ભલામણ કરી ચૂક્યું છે. કેન્દ્રીય ગૃહપ્રધાન રાજનાથસિંહે જણાવ્યું કે દેશદ્રોહના કાનૂનમાં ફેરફાર અંગે કાયદાપંચનો અહેવાલ આવ્યા બાદ તમામ પક્ષ સાથે આ મુદ્દે ચર્ચા કરી સલાહ લેવામાં આવશે. દેશદ્રોહ સંબંધિત ભારતીય દંડસંહિતાની કલમ ૧ર૪(ક) ને એક સંશોધન દ્વારા ૧૮૭૦માં આઈપીસીમાં સામેલ કરવામાં આવી હતી. દેશદ્રોહના મામલામાં ર૦૧૪માં ૪૭ કેસ દાખલ થયા હતા. જેમાં બિહારમાં ૧૬ કેસ દાખલ થયા હતા અને ર૮ લોકોની ધરપકડ કરવામાં આવી હતી. બિહાર બાદ ઝારખંડ અને કેરળમાં આવા કેસ વધુ નોંધાયા છે.